OzLabs/hebrew-wiki-articles huggingface dataset:
קן סיילורס

קנת' לויד "קן" סיילורס (באנגלית: Kenneth Lloyd "Ken" Sailors; 14 בינואר 1921 – 30 בינואר 2016) היה כדורסלן אמריקאי, אשר שיחק בליגות ה-BAA וה-NBA בין השנים 1946–1951. ממוצעיו הכוללים לאורך הקריירה הם 12.6 נקודות, 2.0 ריבאונדים ו-2.8 אסיסטים למשחק.

נודע כשחקן אשר המציא את ה"ג'אמפ שוט" – זריקת הכדור לסל תוך קפיצה באוויר, ושחרור הכדור מאזור המצח עם יד אחת.

==קריירת מכללות==
סיילורס נולד בכפר בושנל שבנברסקה, וגדל בחווה בדרום-מזרח מדינת ויומינג. בין השנים 1940–1943 למד באוניברסיטת ויומינג, ולאחר שירות קצר בצבא ארצות הברית חזר להשלים את לימודיו בוויומינג בשנים 1945–1946. בעונת 1942/1943 הוביל את קבוצת הכדורסל של האוניברסיטה לזכייתה היחידה אי פעם בטורניר אליפות המכללות, לאחר שקלע 16 נקודות במשחק הגמר מול אוניברסיטת ג'ורג'טאון. בסיום העונה זכה סיילורס בפרסי השחקן המצטיין של הטורניר והשחקן המצטיין של ליגת המכללות. בעונתו האחרונה בוויומינג, 1945/1946, זכה בשנית בפרס שחקן העונה בליגת המכללות.

==קריירה מקצועית==
בשנת 1946 הצטרף לקבוצת קליבלנד רבלס, לקראת עונת הבכורה של ליגת ה-BAA (לימים ליגת ה-NBA). בעונת שיחק עבור שיקגו סטאגס, פילדלפיה ווריורס ופרובידנס סטימרולרס, ובעונה העוקבת נבחר לחמישייה השנייה של העונה כשקלע 15.8 נקודות בממוצע למשחק כשחקן פרובידנס. בעונת קלע שיא קריירה של 17.3 נקודות למשחק כשחקן דנוור נאגטס, ובעונת שיחק בבוסטון סלטיקס ובבולטימור בולטס, בטרם פרש ממשחק בגיל 30. ב-5 עונותיו בליגה השתתף בסדרת פלייאוף אחת בלבד, בעונתו הראשונה, בה הפסידה קבוצתו בסיבוב הראשון.

==מורשת==
בעת פרישתו ניצב במקום השישי ברשימת הקלעים המובילים בתולדות ה-NBA, עם 3,480 נקודות, ובמקום החמישי ברשימת האסיסטים, עם 781. בשנת 2012 הוצג כחבר בהיכל התהילה של כדורסל המכללות.

ב-30 בינואר 2016 נפטר סיילורס כתוצאה מהתקף לב, כשבועיים לאחר יום הולדתו ה-95.

בשנת 2018 הוצב פסל בדמותו של סיילורס בפארק וושינגטון אשר בלאראמי, ויומינג, העיר בה עלה לגדולה כשחקן מכללות.

==קישורים חיצוניים==

* [http://creative.nydailynews.com/jumpshot קני סיילורס והג'אמפ שוט שנשמע ברחבי העולם], באתר ניו יורק דיילי ניוז, 20 באוגוסט 2014
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כדורסלנים אמריקאים
קטגוריה:נברסקה: כדורסלנים
קטגוריה:כדורסלני אוניברסיטת ויומינג
קטגוריה:כדורסלני פילדלפיה ווריורס
קטגוריה:כדורסלני בוסטון סלטיקס
כדורסלני בולטימור בולטס
קטגוריה:חברי היכל התהילה של כדורסל המכללות
קטגוריה:כדורסלני שיקגו סטאגס
קטגוריה:כדורסלני פרובידנס סטימרולרס
קטגוריה:אמריקאים שנולדו ב-1921
קטגוריה:אמריקאים שנפטרו ב-2016
קטרפילר 740

קטרפילר 740 (באנגלית: Caterpillar 740) היא משאית עפר בתצורת "משאית מפרקית" מתוצרת יצרנית המנועים וציוד מכני הנדסי האמריקאית קטרפילר אשר מיוצרת משנת 2001 ועד היום.

חלקה הקדמי של המשאית הכולל את המנוע ותא הנהג (קבינה), מחובר במפרק צירי לנגרר עליו מורכבת המכולה הפתוחה.

==סדרת קטרפילר 7==
* קטרפילר 725
* קטרפילר 730
* קטרפילר 730 אז'קטור
* קטרפילר 735
* קטרפילר 740
* קטרפילר 740B
* קטרפילר 740 אז'קטור

== הנדסה ומאפיינים==

* בקבינה 2 מושבים (נהג+עוזר) עם מושב גב עליון מרופד וכיוון ב-3 מצבים.
* מנוע טורבו-דיזל מסוג "Cat C15 ACERT".
* קיימת מערכת הדוחפת החוצה את החלק האחורי של הגוף המופעלת על ידי מנוע הידראולי 4 צילינדרים.
* הנעה לכל 6 הגלגלים.
* נפח מכולה - 28.5 מ"ק.
* מערכת היגוי - מימין.
* קיבולת מכל דלק - 560 ליטר.
* זווית ההיגוי - שמאלה / ימינה בנסיעה - עד 45° מעלות.
* הטית המכולה הפתוחה של הנגרר בשחרור המטען - עד 70° מעלות.
* צמיגים: 29.5R25.

== תמונות ==
<gallery mode="packed" heights="140">
קובץ:Caterpillar 740 p1.JPG | קטרפילר 740
קובץ:Caterpillar p3.JPG | קטרפילר 740
קובץ:20130505 Grensmaasproject at Itteren 14 Trucks.JPG | קטרפילר 740
קובץ:Caterpillar 740 dumper, 29 January 2009.jpg | קטרפילר 740"
קובץ:Cat740Ejector.jpg | קטרפילר 740
קובץ:Cat740.jpg | קטרפילר 740
קובץ: Lache du lest.JPG | קטרפילר 740
</gallery>

==ראו גם==
* קטרפילר
* קטרפילר 777
* קטרפילר 789

==קישורים חיצוניים==

* 
* 

==הערות שוליים==

קטגוריה:כלי רכב 6 גלגלים ויותר
קטגוריה:כלי רכב אמריקאיים
קטגוריה:משאיות
קטגוריה:משאיות עפר
משאית עפר 740
קטגוריה:כלי רכב שהושקו ב-2001
יוזף ארפאד, ארכידוכס אוסטריה

יוזף ארפאד, ארכידוכס אוסטריה (בהונגרית: Habsburg–Lotaringiai József Árpád; 8 בפברואר 1933 - 30 באפריל 2017) היה חבר בסניף הפלטיני ההונגרי של בית הבסבורג-לורן.

==ביוגרפיה==
יוזף ארפאד נולד ב-8 בפברואר 1933 בבודפשט, ליוזף פרנץ, ארכידוכס אוסטריה ולאנה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה. הוא היה נין של גיזלה, ארכידוכסית אוסטריה, בתו של פרנץ יוזף הראשון, קיסר אוסטריה.

בצעירותו הוא קיבל תואר בכלכלה מאוניברסיטת ליסבון. יוזף ארפאד התחתן עם מריה, נסיכת לוונשטיין-ורטהיים-רוזנברג, בתם של קרל, נסיך לוונשטיין-ורטהיים-רוזנברג השמיני וקרולינה די קונטי ריניון. הם נישאו אזרחית ב-25 באוגוסט 1956 ובטקס דתי ב-12 בספטמבר 1956 בברונבאך, ורטהיים אם מיין, באדן-וירטמברג, גרמניה, ממנה נולדו לו שמונה ילדים. לאחר פטירת סבו, יוזף אוגוסט, ארכידוכס אוסטריה, בשנת 1962, ירש יוזף ארפאד את תאריו. באחרית ימיו חי יוזף ארפאד בספרד, וב-30 באפריל 2017 הוא מת במדריד.

== משפחתו ==
ב-25 באוגוסט 1956 התחתן יוזף ארפאד עם מריה, נסיכת לוונשטיין-ורטהיים-רוזנברג, בתם של קרל, נסיך לוונשטיין-ורטהיים-רוזנברג השמיני וקרולינה די קונטי ריניון, ממנה נולדו לו שמונה ילדים:
* יוזף קרל, ארכידוכס אוסטריה (1957).
* מילונה, ארכידוכסית אוסטריה (נולדה ב-1958), התחתנה עם צ'ארלס-הנרי דה רמבורס.
* יוזף קרל, ארכידוכס אוסטריה (נולד ב-1960), התחתן עם הנסיכה מרגרטה פון הוהנברג, נכדתו של מקסימיליאן, דוכס הוהנברג.
* מריה כריסטינה, ארכידוכסית אוסטריה (נולדה ב-1961), התחתנה עם ריימונד ואן דר מיידה.
* אנדראס אוגוסטינוס, ארכידוכס אוסטריה (נולד ב-1963), התחתן עם הרוזנת מריה כריסטינה פון האצפלדט-דנהוף.
* אלכסנדרה, ארכידוכסית אוסטריה (נולדה ב-1965), התחתנה עם וילהלם דה וויט.
* ניקולאוס, ארכידוכס אוסטריה (נולד ב-1973), התחתן עם אוגניה דה קאלונייה גוריאה.
* יוהנס, ארכידוכס אוסטריה (נולד ב-1975), התחתן עם מריה גבריאלה מונטנגרו וילמיזאר.

== אילן יוחסין ==

==קישורים חיצוניים==

==הערות שוליים==

קטגוריה:בודפשט: אישים
קטגוריה:אבירי מסדר גיזת הזהב
קטגוריה:בית הבסבורג
קטגוריה:הונגרים שנולדו ב-1933
קטגוריה:הונגרים שנפטרו ב-2017
הקפיצה הגדולה (סרט קצר)

הקפיצה הגדולה (באנגלית: Boundin) הוא סרט אנימציה קצר של חברת פיקסאר שהוקרן לפני הסרט "משפחת סופר על", ב-5 בנובמבר 2004. הסרט הוא אנימציה מוזיקלית על כבש רקדן שמאבד את הביטחון העצמי שלו, לאחר שגוזזים לו את הצמר. את הסרט כתב, ביים והלחין עובד פיקסאר, באד לאקי. המפיקה היא אסנת שורר. הסרט כלול ב-DVD של הסרט משפחת סופר על, כמו כן הוא הופץ באוסף הסרטים הקצרים של פיקסאר, חלק 1.

== עלילה ==
הסרט עוקב אחר כבש שחי במערב האמריקני. הריקודים האלגנטיים שלו פופולריים בקרב שאר בעלי החיים. יום אחד מגיעים רועי הכבשים וחותכים לו את הפרווה בשביל להכין צמר. לאחר שאיבד את פרוותו, בעלי החיים האחרים צוחקים על הכבש והוא מתבייש ומאבד את הביטחון לרקוד. אל הכבשה מגיע ה"ג'קאלופ" שהוא שילוב של ארנב ואנטילופה, הוא מתחבר עם הכבש הקטן ומלמד אותו את היתרונות של הקפיצה, ולא רק הריקוד (כלומר לקום בכל פעם שאתה נופל).

שמחתו של הכבש בחיים חוזרת. צמר הכבשים צומח בסופו של דבר בחורף, רק כדי שייחתך שוב, אך הפעם הוא שמח כיוון שיוכל לקפוץ כל פעם שיהיה חסר פרווה, מוסר ההשכל של הסיפור הוא לעולם לא להרגיש רע עם עצמך.

== הפקה ==
זהו הסרטון הראשון של פיקסאר שכולל דיבורים, ולא רק צלילים. הוא גם הסרט הראשון לכלול דמויות מדברות שאינם מופיעים בסרטים הרגילים של פיקסאר. הסרט זכה בשנת 2004 בפרס אנני לסרט הקצר הטוב ביותר, כמו כן הוא היה מועמד לפרס אוסקר לסרט המונפש הקצר הטוב ביותר. באתר עגבניות רקובות הסרט זכה לציון 64%.

הסרט בדיבוב עברי לווה בקריינותו של אלי גורנשטיין ותורגם בידי עמוס אטינגר, כאשר הדיבוב בוים והופק על ידי שפרירה זכאי.
==קישורים חיצוניים==
* 

* 

==הערות שוליים==

קטגוריה:סרטים אמריקאיים
קטגוריה:סרטי 2003
קטגוריה:סרטים באנגלית
קטגוריה:סרטי אנימציה ממוחשבת
קטגוריה:סרטים קצרים של פיקסאר
צבי זליקוביץ'

צבי (צביקה) זליקוביץ (נולד ב-18 במרץ 1935) הוא גרפיקאי, צלם, משורר ופזמונאי ("תנו לנו יד ונלך") ישראלי.

== ביוגרפיה ==
נולד בפתח תקווה, היה חבר השומר הצעיר ועסק בספורט (בין היתר שיחק בנבחרת הכדורסל של הנח"ל ובהפועל פתח תקווה שהגיעה לליגה הלאומית בכדורסל; אחיו, אשר זליקוביץ היה כדורגלן הפועל פתח תקווה).

שירת בנח"ל ולאחר שחרורו בשנת 1955 עבר לקיבוץ גבים, שם היה אחראי על עבודות הגרפיקה בקיבוץ. בשנת 1958 עזב את הקיבוץ ועבר לתל אביב, שם פתח סטודיו לגרפיקה ולעיצוב במסגרתו עיצב ספרי אמנות וקטלוגים לתערוכות.

את שירו הראשון כתב בעקבות מלחמת ששת הימים לחברה שבעלה נהרג במלחמה. באותה שנה, 1967, הוקלט שירו המולחן הראשון "בימים שכאלה", אותו הלחין יעקב הולנדר עבור תוכניתה של להקת פיקוד הדרום "זמר בדרום". עוד כתב עם הולנדר את "לא לך" (לשלישיית לא אכפת להם) ואת "אני יודע" לצוות הווי חיל האוויר. בשנת 1969 הלחין מתי כספי את שירו "לי אמי כך סיפרה" ששובץ באלבום הבכורה של דני גרנות.

לקראת פסטיבל הזמר והפזמון 1973 ביקש מנהל הפסטיבל, חנוך חסון מיוצרים ישראלים שירים בנושאים הקשורים לחצי יובל המדינה. זליקוביץ', שהיה פעיל במועצה לשימור אתרים על רקע החרבת הגימנסיה הרצליה לשם הקמת מגדל שלום, ביקש לכתוב שיר מחאה נגד החרבת תל אביב הקטנה. הלחן של הולנדר העניק לשיר אופי מלנכולי ומרגש והפך אותו לשיר נוסטלגי ולא מחאתי:

השיר בוצע בפסטיבל על ידי עירית דותן ובוצע מאז במספר ביצועים. בשנת 2009 נערכה תחרות לבחירת "שיר המאה של תל אביב" שיזמה עיריית תל אביב בשיתוף גלי צה"ל לרגל חגיגות המאה לעיר. בסיומה של התחרות שבה השתתפו אלפי מאזינים נבחר השיר במקום הראשון כשיר שתוכנו מייצג את העיר באופן הטוב ביותר.

זליקוביץ' והולנדר שיתפו פעולה בשירים נוספים כגון "אומרים שהשבת" ו"הלא תשאלו ציון" (בביצוע עירית דותן) ו"יש לי עיר אחרת" (יפה ירקוני).

משנת 1984 החל לעסוק בצילום והשתתף במספר תערוכות. בהן תערוכות היחיד "צביקה זליקוביץ': צלם-צייר-צייד", במוזיאון הרצליה לאמנות עכשווית בנובמבר-דצמבר 1986 ו"הצילו - תערוכת צילום בצבע מתקלף" בבית ראובן ב-1987 ועוד.

ב-1987 ראה אור ספרו "אישונים = מנצ'לך" המתעד בתצלומים ובשירים את מחזיקי התריסים הזעירים המפוסלים בברזל, שהיו סמל לאדריכלות תל אביב.

ב-1998 ראה אור ספרו "תנו לנו יד ונלך" - איגוד מיטב שיריו ותצלומיו (הוצאת משרד הביטחון).

כן הוציא את ספרי הילדים "כל אלה ואף לא חתול אחד" ו"הקיפוד יהושע ועיר הצבים".

== ספריו ==
* אישונים = מנצ'לך, הוצאת אישונים, 1987
* תנו לנו יד ונלך, הוצאת משרד הביטחון, 1998
* כל אלה ואף לא חתול אחד, 1999
* הקיפוד יהושע ועיר הצבים, הוצאת אבן חושן, 2012
* יואב דגון, אוצר: רשימות, מאמרים, מסות, עורך: גדעון עפרת, עיצוב, הפקה וצילומים: צביקה זליקוביץ'

== קישורים חיצוניים ==

* [https://museum.imj.org.il/artcenter/newsite/he/?artist=זליקוביץ,%20צביקה&list=ז דף אמן], מוזיאון ישראל
* דודי פטימר, [https://dudipedia.wordpress.com/tag/צביקה-זליקוביץ/ תנו לנו יד ונלך - סיפורו של הסופר, פזמונאי וגרפיקאי צביקה זליקוביץ']
* [http://www.peled-wood.co.il/books/book19 אישונים מנצ'לך]

==הערות שוליים==

קטגוריה:פזמונאים ישראלים
קטגוריה:גרפיקאים ישראלים
קטגוריה:צלמים ישראלים
קטגוריה:משוררים ישראלים
קטגוריה:מעצבים ישראלים
קטגוריה:ישראלים שנולדו ב-1935
האווי דאלמאר

הווארד "האווי" דאלמאר (באנגלית: Howard "Howie" Dallmar; 4 במאי 1922 – 19 בדצמבר 1991) היה כדורסלן ומאמן כדורסל אמריקאי, אשר שיחק בליגת ה-BAA בין השנים 1946–1949.

==קריירת מכללות==
דאלמאר נולד בסן פרנסיסקו שבקליפורניה, ובין השנים 1941–1943 למד באוניברסיטת סטנפורד. בעונתו הראשונה בקבוצת הכדורסל של האוניברסיטה העפיל עמה לגמר טורניר אליפות המכללות, ובהיעדרו של כוכב הקבוצה ג'ים פולארד שנפצע, הוביל דאלמאר את קבוצתו לניצחון מול דארטמות' קולג' ולזכייה באליפות המכללות. דאלמאר היה הקלעי הבולט במשחק, עם 15 נקודות. בשנת 1944 עבר ללמוד באוניברסיטת פנסילבניה, ובסיום עונתו היחידה בקבוצת הכדורסל שלה נבחר לחמישייה השנייה של העונה בליגת המכללות (Second-team All-American).

==קריירת משחק==
בשנת 1946 הצטרף לקבוצת פילדלפיה ווריורס, לקראת עונת הבכורה של ליגת ה-BAA (לימים ליגת ה-NBA). בעונתו הראשונה בפילדלפיה זכה עם הקבוצה באליפות הליגה, לאחר שגברה על שיקגו סטאגס בסדרת הגמר (4–1). בעונה העוקבת קלע דאלמאר 12.2 נקודות וחילק 2.5 אסיסטים בממוצע למשחק (מקום שני בליגה), ובסיומה נבחר לחמישיית העונה לצד חברו לקבוצה ג'ו פולקס. בפלייאוף 1928 הפסידו הווריורס בגמר ה-BAA מול בולטימור בולטס (2–4). בסיום עונת פרש דאלמאר ממשחק, בגיל 26 בלבד. ממוצעיו הכוללים לאורך הקריירה הם 9.6 נקודות ו-2.3 אסיסטים למשחק.

==קריירת אימון==
לאחר פרישתו ממשחק שימש כמאמן בשתי קבוצות הכדורסל בהן שיחק כסטודנט; בין השנים 1949–1954 אימן את אוניברסיטת פנסילבניה, ובין השנים 1954–1975 אימן את אוניברסיטת סטנפורד.

ב-19 בדצמבר 1991 נפטר דאלמאר כתוצאה מאי-ספיקת לב, בגיל 69.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת סטנפורד
קטגוריה:כדורסלני פילדלפיה ווריורס
קטגוריה:מאמני כדורסל אמריקאים
קטגוריה:אמריקאים שנולדו ב-1922
קטגוריה:אמריקאים שנפטרו ב-1991
אילונה, ארכידוכסית אוסטריה

אילונה, ארכידוכסית אוסטריה (בגרמנית: Ilona Erzherzogin von Österreich; 20 באפריל 1927 – 12 בינואר 2011) הייתה בת לענף הפלטיני ההונגרי של בית הבסבורג, ואשתו של גאורג אלכסנדר, דוכס מקלנבורג, ראש בית מקלנבורג-שטרליץ.

== ביוגרפיה ==
אילונה (הלנה) נולדה ב-20 באפריל 1927 בבודפשט, ליוזף פרנץ, ארכידוכס אוסטריה ולאנה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה. היא הייתה נינה של גיזלה, ארכידוכסית אוסטריה, בתו של פרנץ יוזף הראשון, קיסר אוסטריה. אביה היה בנו של יוזף אוגוסט, ארכידוכס אוסטריה, שהיה מראשי השלטון הזמני בהונגריה בעקבות סילוקו של המלך קארוי הרביעי.

אילונה התחתנה עם גאורג אלכסנדר, דוכס מקלנבורג בטקס אזרחי ב-20 בפברואר 1946 ובטקס דתי ב-30 באפריל 1946 בזיגמרינגן, וירטמברג-הוהנצולרן באזורי הכיבוש של בעלות הברית בגרמניה. בעלה היה בנו הבכור ויורשו של גאורג, דוכס מקלנבורג, ראש בית מקלנבורג-שטרליץ מאשתו הראשונה אירינה מיכאילובנה רייבסקיה.

ב-6 ביולי 1963, לאחר מות חמיה, הפך בעלה למנהיגה החדש של בית מקלנבורג-שטרליץ. לאילונה ולגאורג אלכסנדר היו שלוש בנות ובן, אולם הם התגרשו ב-12 בדצמבר 1974.

אילונה מתה בבוקר ה-12 בינואר 2011 בפרייבורג, באדן-וירטמברג, גרמניה, והיא בת 83.

== משפחתה ==
ב-20 בפברואר 1946 התחתנה אילונה עם גאורג אלכסנדר, דוכס מקלנבורג, ממנו נולדו לה ארבעה ילדים:
* אליזבת כריסטינה, דוכסית מקלנבורג (נולדה ב-1947)
* מריה קתרינה, דוכסית מקלנבורג (נולדה ב-1949)
* אירנה, דוכסית מקלנבורג (נולדה ב-1952)
* בורווין, דוכס מקלנבורג (נולד ב-1956)

== אילן יוחסין ==

==הערות שוליים==

קטגוריה:בודפשט: אישים
קטגוריה:אבירי מסדר מלטה
קטגוריה:בית הבסבורג
קטגוריה:הונגריות שנולדו ב-1927
קטגוריה:הונגרים שנולדו ב-1927
קטגוריה:אוסטריות שנולדו ב-1927
קטגוריה:אוסטרים שנולדו ב-1927
קטגוריה:נפטרות ב-2011
קטגוריה:נפטרים ב-2011
In My Defense

In My Defense (בעברית: להגנתי) הוא אלבום האולפן השני של הזמרת-יוצרת האוסטרלית איגי אזליה. האלבום יצא לאור ב-19 ביולי 2019, על ידי חברות התקליטים באד דרימס רקורדס ואמפייר דיסטריביושן.

==רקע והפקה==
בתחילת שנת 2016, הוציאה אזילה את הסינגל "Team", כסינגל מוביל מאלבום האולפן השני שלה Digital Digitalortion. לאחר מכן הוציאה את הסינגלים "Mo Bounce" ,"Switch", "Savior", שהיו אמורים להופיע כמו באלבום, אך לבסוף אזילה הודיעה שהאלבום נגנז לחלוטין.

באוגוסט 2018 הודיעה אזליה ברשת החברתית טוויטר שהחלה להקליט את אלבומה השני בטוויטר. בחודש פברואר 2019, אזליה הכריזה שתוציא סינגל חדש שנקרא "Sally Walker", ב-15 במרץ 2019, יצא הסינגל. ב-3 במאי, יצא הסינגל השני שנקרא "Started".

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="3" |עולם
|19 ביולי 2019
|סטרימינג • הורדה דיגיטלית
| rowspan="3" |בד דרימס
|
|-
|29 ביולי 2019
|תקליטור
|
|-
|26 באוגוסט 2019
|תקליט • קלטת שמע
|
|}

== קישורים חיצוניים ==

==הערות שוליים==

קטגוריה:אלבומי איגי אזליה
קטגוריה:אלבומים באנגלית
קטגוריה:אלבומי חברת איילנד רקורדס
קטגוריה:אלבומי חברת אמפייר דיסטריביושן
חאראבאלי

חאראבאלי (ברוסית: Харабали́; בקזחית: Қарабайлы) היא עיר שנוסדה ב-1789, המוכרת גם בשם חאראבאלינסקויה (ברוסית: Харабалинское). העיר ממוקמת במחוז אסטרחן שברוסיה.

העיר קיבלה מעמד של עיר ב-1974.

== גאוגרפיה ==
העיירה ממוקמת כ-132 ק"מ מבירת המחוז אסטרחן, אסטרחן,<ref></ref> וכ-1,142 ק"מ מבירת רוסיה, מוסקבה.<ref></ref>

== אקלים ==
הטמפרטורה הממוצעת היא 11 מעלות צלזיוס. החודש הכי חם הוא יולי (27 מעלות צלזיוס). החודש הכי קר הוא ינואר ( מעלות צלזיוס). כמות המשקעים הממוצעת היא 508 מילימטרים בשנה. חודש מרץ הוא החודש שיש בו הכי הרבה גשם (75 מ"מ גשם), וחודש אוגוסט הוא החודש שיש בו הכי פחות גשם (21 מ"מ גשם).

== תנועה ותחבורה ==
העיירה נמצאת ליד הכביש וולגוגרד-אסטרחן.

== קישורים חיצוניים ==

* 
<div class="mw-content-ltr">
* 
</div>

== הערות שוליים ==

קטגוריה:מחוז אסטרחן: ערים
קטגוריה:יישובים שהוקמו ב-1789
הר פנו

הר פנו או הר פנוד (באנגלית: Mount Pénaud) הוא הר הממוקם במזרח חצי האי צ'אדוואר, בחוף דנקו, במערב ארץ גרהאם, בחצי האי האנטארקטי שבאנטארקטיקה.

ההר מצוי 8.55 קילומטים מזרחית-דרום מזרחית לכף הרשל, ומתנשא מעל כיפת הקרח טומבה שמצפון מערב לו, ומעל קרחון סאמודיווה שמצפון מזרח לו.

גובהו של ההר 1,050 מטרים מעל פני הים.

== היסטוריה ==
=== גילוי ההר ===
ההר התגלה על ידי קפטן הארי פוסטר בינואר 1829.

ההר צולם מן האוויר על ידי משלחת הסקר האווירי של סקר שטחי חסות איי פוקלנד, בשנים 1957–1956.

=== מקור השם ===
פוסטר, מגלה ההר, קרא לו "הר הרשל" על שם סר ג'ון הרשל - סופר בריטי.

הוועדה המייעצת לשמות אנטארקטיים של בריטניה, שינתה את שם ההר לשמו הנוכחי - הר פנו - על שמו של אלפונס פנו (Alphonse Pénaud), מהנדס אווירונים צרפתי; בדומה להרים האחרים באזור, שנקראו על שם מהנדסי אוויר, וחלוצי התעופה.

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=11047&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פנו] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פנו
פנו
גאורג אלכסנדר, דוכס מקלנבורג

גאורג אלכסנדר, דוכס מקלנבורג (בגרמנית: Georg Alexander Herzog zu Mecklenburg; 27 באוגוסט 1921 - 26 בינואר 1996) היה ראש בית מקלנבורג-שטרליץ משנת 1963 ועד מותו.

== ביוגרפיה ==
גיאורג אלכסנדר נולד ב-27 באוגוסט 1921 בניס שבצרפת, והיה בנם הבכור של גאורג, רוזן קרלוב ואשתו הראשונה אירינה מיכאילובנה רייבסקיה. אביו קיבל את התואר "דוכס מקלנבורג", בעקבות אימוצו על ידי ראש בית מקלנבורג-שטרליץ ודודו קרל מיכאל, דוכס מקלנבורג. אימוץ התואר אושר על ידי ראש שושלת רומנוב, הדוכס הגדול קיריל ולדימירוביץ ב-18 ביולי 1929 והוכר ב-23 בדצמבר על ידי פרידריך פרנץ הרביעי, הדוכס הגדול של מקלנבורג-שוורין.

עם מותו של הדוכס קרל מיכאל ב-6 בדצמבר 1934 ירש אביו את ראשות בית מקלנבורג-שטרליץ, וכך הפך גאורג אלכסנדר ליורשו. משפחת הדוכס התגוררה בטירת רמפלין שבמקלנבורג, עד שנחרבה בשריפה באפריל 1940. במהלך מלחמת העולם השנייה, גאורג אלכסנדר ואביו נכלאו בידי הגסטפו.

גאורג אלכסנדר למד משפטים בפרייבורג לפני שסיים את לימודיו בבנקאות. ב-18 בדצמבר 1950 אושר התואר שלו כראש הבית על ידי בית מקלנבורג-שוורין ולאחר מכן הוא גם קיבל את הסגנון של הוד מעלתו. באותו זמן התואר רוזן קרלוב בוטל. גאורג אלכסנדר חי זמן מה באירלנד, שם ניהל מספר נכסים, ובשובו לגרמניה עבד עשרים שנה בחברת פרסום.

ב-6 ביולי 1963 מת אביו, והוא ירש אותו כראש בית מקלנבורג-שטרליץ. בשנת 1990 הוא עבר למקלנבורג, וקיבל את טירת מירוב מהשלטון המקומי, ואף היה מעורב בשיקומה. גאורג אלכסנדר מת ב-26 בינואר 1996 במירוב, ובנו בורווין, דוכס מקלנבורג ירש את תאריו.

== משפחתו ==
ב-20 בפברואר 1946 התחתן גאורג אלכסנדר עם אילונה, ארכידוכסית אוסטריה, בתם של יוזף פרנץ, ארכידוכס אוסטריה ואנה, נסיכת סקסוניה, ממנה נולדו לו ארבעה ילדים:
* אליזבת כריסטינה, דוכסית מקלנבורג (נולדה ב-1947)
* מריה קתרינה, דוכסית מקלנבורג (נולדה ב-1949)
* אירנה, דוכסית מקלנבורג (נולדה ב-1952)
* בורווין, דוכס מקלנבורג (נולד ב-1956)

==אילן יוחסין==

==הערות שוליים==

קטגוריה:אבירי מסדר מלטה
קטגוריה:דוכסים גרמנים
קטגוריה:גרמנים שנולדו ב-1921
קטגוריה:גרמנים שנפטרו ב-1996
אקרם אימאמאולו

אקרם אימאמאולו (בטורקית: Ekrem İmamoğlu; נולד ב-4 ביוני 1970) הוא איש עסקים פוליטיקאי טורקי, המכהן כראש עיריית ה-32 של איסטנבול מאז מרץ 2019. לפני כן הוא כיהן כראש עיריית בייליקדוזו , הרובע המערבי של איסטנבול. אימאמאולו נחשב למתנגד לנשיא רג'פ ארדואן והאחרון פעל בדרכים שונות להדיח את ראש העיר מתפקידו. בדצמבר 2022, דן בית המשפט את אימאמאולו ליותר משנתיים וחצי מאסר בגין העלבת נציגים במועצת הבחירות העליונה במדינה והטיל עליו עונש הרחקה מתפקידים ציבוריים.

== ביוגרפיה ==
אימאמאולו נולד ביוני 1970, באקצ'אבט, ממערב לעיר טרבזון שבטורקיה, למשפחה דתית. במהלך הילדות המוקדמת שלו, הוא חי בקהילות הכפריות של צ'וויזלי וילדיזלי, דרומית מערבית לאקצ'אבאט. הוא סיים את לימודיו בתיכון טרבזון, שם שיחק כדורגל וכדוריד בקבוצות חובבים. בשנת 1987 עברה משפחתו לאיסטנבול. הוא למד באוניברסיטת איסטנבול, וקיבל תואר ראשון במנהל עסקים ותואר שני בניהול משאבי אנוש. לאחר סיום לימודיו, הצטרף לעסק של משפחתו בתחום הבנייה. ב-1995 התחתן עם דילק קאיה ויחד נולדו להם שלושה ילדים. בשנת 2002 הוא הפך למנהל קבוצת טרבזונספור, והוא היה גם סגן נשיא קבוצת הכדורסל טרבזונספור BK.

==קריירה==
אימאמאולו הצטרף למפלגת העם הרפובליקאית (CHP) בשנת 2008, ונבחר לראש אגף הנוער של המפלגה בשנת 2009. ב-16 בספטמבר 2009, הוא נבחר על ידי ה-CHP כנשיא הסניף המקומי של המפלגה ברובע איסטנבול בייליקדוזו. לאחר מכן הוא נבחר מחדש לתפקיד זה ב-8 במרץ 2012, לפני שהתפטר ב-15 ביולי 2013 על מנת להתמודד על ראשות עיריית בייליקדוזו . הבחירות נערכו ב-30 במרץ 2014, במסגרת הבחירות המקומיות בטורקיה 2014, ואימאמאולו ניצח עם 50.44% מהקולות, והביס את מועמד מפלגת ה-AKP המכהן יוסף אוזון.

לאחר ההכרזה על התפטרותו של ראש עיריית איסטנבול, קאדיר טופבאש, ב-23 בספטמבר 2017, אימאמאולו מונה על ידי CHP להחליף אותו.

ב-17 באפריל 2019 החל אימאמאולו לכהן כראש עיריית איסטנבול, לאחר שנבחר בבחירות לראשות העיר איסטנבול במרץ 2019 כמועמד "הברית המשותפת" של מפלגת העם הרפובליקנית (CHP) ומפלגת YYİ. ב-6 במאי סיים את כהונתו, כאשר ועדת הבחירות העליונה ביטלה את תוצאות הבחירות והדיחה אותו מראשות העיר. לדברי ועדת הבחירות, ההחלטה התקבלה בשל אי-סדרים בבחירת עובדי הקלפיות. עם זאת, רבים ראו בפעולה זו צעד לביטול רצון הבוחרים על מנת להעלות את מועמד המחנה השני (התומך בנשיא ארדואן) לשלטון.

ב-23 ביוני 2019 נבחר אימאמאולו בבחירות החוזרות כמועמד מפלגת העם הרפובליקאית שבאופוזיציה, לאחר שגבר על בינאלי ילדרים, מועמד מפלגת הצדק והפיתוח שבראשות נשיא טורקיה.

ב-14 בדצמבר 2022 בית משפט בטורקיה גזר עונש מאסר על אימאמאולו באשמת העלבת עובד ציבור.<ref>https://apnews.com/article/politics-turkey-recep-tayyip-erdogan-istanbul-government-and-e89893cf598a1c02a0fc90a9160d7c2a</ref> הוא ערער על גזר הדין.

ב-31 במרץ 2024, גבר על מועמד מפלגת הצדק והפיתוח ונבחר לכהונה נוספת.

==קישורים חיצוניים==

* 
* 
* 
* 
* 

==הערות שוליים==

קטגוריה:פוליטיקאים טורקים
קטגוריה:ראשי עיריות
קטגוריה:בוגרי אוניברסיטת איסטנבול
קטגוריה:טורקים שנולדו ב-1970
אייבי רוטנברג

אברהם (אייבי) רוטנברג (באנגלית: Abie Rotenberg) הוא זמר ומלחין חרדי אמריקאי מטורונטו שבקנדה. 
==ביגורפיה==

==קריירה מוזיקלית==
החל משנת 1970 מלחין ומבצע מוזיקה חסידית בסגנון המתואר "רך ומתוק" המושפע מאוד ממוזיקה עממית.

רוטנברג גדל בקווינס בניו יורק מוקף במוזיקאים דתיים רבים, כדוגמת אלי טייטלבאום, ברוך חייט, ולייבל שרפמן שלמד עמו בישיבה. רוטנברג למד פסנתר וגיטרה באופן עצמאי בצעירותו. את המוזיקה שלו מפיק חברו M&M Enterprises.

רוטנברג הזכיר מוזיקאים כבן-ציון שנקר ושלמה קרליבך כמקורות השראה עיקריים עבורו, אך בעוד צלילי המוזיקה העממית ומילותיה בשיריו מזכירות את קרליבך, קולו הרך ולעיתים אף מלנכולי של רוטנברג מנוגדים לסגנונו של קרליבך.

רוטנברג שיתף פעולה עם אמנים דתיים רבים, ביניהם מרדכי בן-דוד, אברהם פריד, יהודה שכטר, יעקב שוואקי, ברוך לוין ומשה יס.

רוטנברג השתתף באלבום שיצא באוגוסט 2003 - "כוכבי השמים", שנקרא על שם השיר אותו הוא מבצע באלבום לצד הזמר ריבי שוויבל.<ref></ref>

רוטנברג הוא המפיק עיקרי של הקונצרטים השנתיים של האסק. הוא גם הפיק סדרת אודיו לילדים בשם "מכונת המידות הנפלאה" הכוללת 4 חלקים. הוא אמר כי באמצעותה רצה להעלות את המודעות לתכונות הילד הטבועות בו.

בשנת תשפ"ב (2022) הוציא את אלבומו החמישי בסדרת האלבומים "מסעות" (Journeys 5) באלבום אייבי מארח את אברהם פריד, שולם למר, מרדכי שפירא, בני פרידמן, שלומי גרטנר, ברוך לוין, שלמה שמחה, ג'ואי ניוקם, להקת לב טהור, היום השמיני, גרשון ורובה, המכביטס, טלי יס ועוד.

== קריירת כתיבה ==
בספטמבר 2015, פרסם רוטנברג את הרומן הראשון שלו, "העונה של פפסי מאיירס" המספר על נער יהודי בן 18 המשחק בניו יורק יאנקיז.

בנובמבר 2016, הוציא לאור ספר בשם "אליהו הנביא", על חייו של אליהו הנביא.

== דיסקוגרפיה ==
* דביקות: חלקים 1–6
* מסעות: חלקים 1–5
* לב ונפש: חלקים 1 ו-2
* כתר הזהב
* האוצר האחרון
* אש: חלקים 1 2 ו-3 (בשיתוף עם שלמה שמחה)
* זמן לצחוק
* מכונת המידות הנפלאה: חלקים 1–4
* קול סלוניקי
* המקום אליו אני שייך
* שלמה קרליבך ובני ישראל שרים אני מאמין

==קישורים חיצוניים==

== הערות שוליים ==

קטגוריה:חרדים אמריקאים
קטגוריה:זמרים אמריקאים
קטגוריה:זמרים חסידיים אמריקאים
קטגוריה:זמרים עממיים יהודים
קטגוריה:זמרים חסידיים
High by the Beach

High by the Beach הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן הרביעי שלה, Honeymoon. השיר יצא לאור ב-10 באוגוסט 2015, כסינגל הראשון מתוך האלבום.

השיר הגיע למקום הרביעי במדיה פורסט, וה-51 במצעד הבילבורד הוט 100.

== רקע וכתיבה ==
השיר נכתב והופק על ידי לנה דל ריי, ריק נואלס וקירון מנזיס. השיר זכה לביקורות חיוביות ולהוקרות ממבקרי המוזיקה ואף דורג על ידי מגזין טיים כ-"קליפ הפופ הטוב ביותר של שנת 2015". בנוסף לכך, פיצ'פורק כללו את הקליפ ברשימת עשרת הקליפים הטובים ביותר של אותה השנה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-135 מיליון השמעות.<ref></ref>

== וידאו קליפ ==
הווידאו קליפ המלא שצולם עבור השיר בוים על ידי ג'ייק נאוה ופורסם ב-13 באוגוסט 2015, שלושה ימים לאחר יציאתו כסינגל. בתחילת הקליפ, ניתן לראות בניין יוקרתי על שפת הים, ולאחר מכן את דל ריי. בסוף הקליפ, משתמשת דל ריי ברובה במטרה לפוצץ מסוק אשר מתחקה אחר צעדיה.

נכון לאפריל 2020, מונה הצפיות של הקליפ עומד על למעלה מ-110 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
!scope="row"| בלגיה
|rowspan="11"| 10 באוגוסט 2015
|rowspan="11"|הורדה דיגיטלית
|rowspan="1"| יוניברסל
|style="text-align:center;"|
|-
!scope="row"| קנדה
|rowspan="1"|אינטרסקופ
|style="text-align:center;"|
|-
!scope="row"| צרפת
|rowspan="1"|פולידור
|style="text-align:center;"|
|-
!scope="row"| גרמניה
|rowspan="1"| ורטיגו • קפיטול
|style="text-align:center;"|
|-
!scope="row"| איטליה
|rowspan="5"| יוניברסל
| rowspan="2" style="text-align:center;" |
|-
!scope="row"| לוקסמבורג
|-
!scope="row"| פורטוגל
|style="text-align:center;"|
|-
!scope="row"| ספרד
|style="text-align:center;"|
|-
!scope="row"| שווייץ
| rowspan="3" style="text-align:center;" |
|-
!scope="row"| הממלכה המאוחדת
|rowspan="1"| פוליודר
|-
!scope="row"| ארצות הברית
|rowspan="1"| אינטרסקופ
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:וידאו קליפים שבוימו על ידי ג'ייק נאוה
קטגוריה:שירים על חופים
קטגוריה:שירים על סמים
קטגוריה:שירי לפידים
קטגוריה:בלדות פופ
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
הקוסם מלובלין (סרט)

הקוסם מלובלין הוא סרט קולנוע בבימוי של מנחם גולן המבוסס על ספרו של יצחק בשביס-זינגר "עושה הנפלאות מלובלין".

== עלילה ==
הסרט מתאר את קורותיו של יאשה, יהודי כבן ארבעים, בן העיר לובלין שבמזרח פולין, הנמצאת באותה עת תחת כיבוש רוסי. יאשה הוא עושה-נפלאות, להטוטן, אקרובט ואיש ירידים הידוע בכל רחבי הארץ, הנע בין עיירותיה וכרכיה של פולין ומופיע לפרנסתו. יאשה התחנך על ברכי היהדות האדוקה אך נטש אותה, מלווה ספקות וסייגים, לטובת תענוגות העולם וההיצע החילוני רחב האופקים שלו.

במסעו של יאשה מלובלין אל ורשה, אנו מתוודעים לאיש רב-כישרונות ובעל כריזמה עצומה, המהלך קסם על כל הפוגש אותו, ומפיח תקווה והתרגשות בקרב כל מכריו. יאשה מסובך בקשרים עם כמה וכמה נשים בו-זמנית, שכל אחת מהן רואה אותו כמרכז עולמה. הוא מפזר כספים שאין לו והבטחות שאינו יכול לקיים, דורש נאמנות שאינו מקיימה בעצמו ואינו מסוגל לסרב או להודות בכישלון. במהלך ימים בודדים מתרחשת התמוטטותו הידועה מראש של עולם הבדיה והכזב שבנה סביבו יאשה. נשותיו מאבדות את סבלנותן, שקריו ופשיטת הרגל שלו נחשפים, מוסריותו שהיה גאה עליה מתמוטטת ופציעה מחריבה את פרנסתו.

במהלך הסרט מנהל יאשה החילוני דיאלוג בלתי פוסק עם היהדות שנטש מאחור. הוא בז לה, לחוקיה ולבעלות שנטלה לעצמה על האל האוניברסלי.
==הפקת הסרט==
הסרט צולם ברובו בגרמניה בסוף 1978, בשפה האנגלית, בהפקת חברת "גולן-גלובוס", בעלות של 25 מיליון ל"י. הסרט פתח את פסטיבל הסרטים של ונציה בשנת 1979, והוזמן גם לפסטיבל הסרטים הבינלאומי בקהיר.

צלם הסרט, דוד גורפינקל, זכה בפרס הצילום הטוב ביותר לסרטי איכות ישראליים, על צילום הסרט.

==שיר הנושא==
שיר הנושא של הסרט הולחן ובוצע על ידי הזמרת הבריטית קייט בוש.

== שחקנים ==
{| class="wikitable"
|-
! שחקן !! תפקיד
|-
| אלן ארקין || יאשה מזור
|-
| לינדה ברנשטיין || אסתר אשתו של יאשה
|-
| לואיז פלטשר || אמיליה, אלמנה אריסטוקרטית
|-
| ליסה ולצל || ביתה של אמיליה
|-
| ולרי פרין || אחת מחברותיו של יאשה שבעלה יושב בכלא
|-
| מיה דנציגר || מגדה, המזכירה והמאהבת של יאשה
|-
| שלי וינטרס || אמה של מגדה
|-
| צחי נוי || בולק, האח של מגדה
|-
|שייקה אופיר
|שמול חבר של יאשה
|-
|אופליה שטראל||
|-
|ברנהרד אליאס||
|}

==קישורים חיצוניים==

* 
==הערות שוליים==

קטגוריה:סרטי 1979
קטגוריה:סרטי מנחם גולן
לי קוכמן

לי קוכמן (נולד ב-18 באפריל 1995) הוא ג'ודוקא ישראלי, סגן אלוף אירופה (2019) ואלוף ישראל. מחזיק במדליית ארד אולימפית מטוקיו 2020 בקטגוריית הנבחרות המעורבות.

==ביוגרפיה==
נולד לדלית ואורון קוכמן, שניהם אנשי קבע בצה"ל. גדל בעיר רמת גן והתחנך בבית הספר התיכון בליך בעיר.

== קריירה ==
=== אליפויות קדטים ===
בשנת 2011, זכה קוכמן במדליית ארד באליפות אירופה לקדטים שנערכה בשלוש הערים שבמלטה. בנובמבר 2014, הוא זכה במדליית ארד באליפות אירופה עד גיל 23 שנערכה בוורוצלב שבפולין.

=== אליפויות בוגרים ===
=== 2015 ===
ב-14 ביוני 2015, זכה קוכמן במדליה הראשונה שלו בטורניר מהסבב העולמי לבוגרים כאשר זכה במדליית ארד בגראנד פרי בודפשט לאחר שניצח את מארק אודנטל הגרמני.

=== 2016 ===
בספטמבר 2016, זכה במדליית כסף בגראנד פרי זאגרב לאחר שניצח 3 מתוך 4 קרבות.

=== 2018 ===
באפריל 2018 זכה קוכמן במדליית ארד בגראנד פרי טביליסי.

=== 2019 ===
באליפות אירופה בשנת 2019 שנערכה במינסק כחלק מהמשחקים האירופיים, זכה קוכמן במדליית כסף. קוכמן החל את סבב הקרבות עם ניצחון באיפון על מיכאל קוזלובסקי הפולני בחלוף 3:56 דקות. לאחר מכן המשיך באיפון נוסף על רפאל שוואנדינגר מליכטנשטיין בתום 3:11 דקות. בשמינית הגמר גבר קוכמן ביתרון של עונשים על יריבו ההונגרי כריסטיאן טוט. ברבע הגמר קוכמן גבר שוב ביתרון של עונשים על מילאן רנדל הסלובקי שספג עונש שלישי לחובתו בתום 1:56 דקות. בחצי הגמר קוכמן פגש את ההולנדי נואל ואן 'ט אנד וניצח באיפון 37 שניות לסיום הקרב. בגמר התמודד קוכמן מול מיכאיל אוזרלר הסלובני-טורקי והפסיד בעונשים לאחר שספג את העונש השלישי לאחר 3:21 דקות.

===אולימפיאדת טוקיו 2020===
באולימפיאדת טוקיו 2020, קוכמן זכה במדליית ארד עם נבחרת ישראל בקטגוריית הנבחרות המעורבות. בתחרות האישית בקטגוריית המשקל של עד 90 ק"ג, קוכמן הודח בשלב שמינית הגמר. הוא הגיע לתחרות האולימפית מדורג במקום ה-20 מבין המתחרים והחל את דרכו בסיבוב הראשון מול דויד קלמרט הצ'כי, אותו ניצח באיפון לאחר כעשר דקות של קרב. בשמינית הגמר הוא הפסיד באיפון ללאשה בכאורי הגיאורגי והודח.

=== 2021 ===
באליפות גראנד סלאם אנטליה 2021, זכה במדליית הארד.

=== 2024 ===
באליפות גראן פרי אוסטריה 2024, זכה במדליית הארד לאחר ניצחון על פלורנטינו מהרפובליקה הדומיניקנית בבית המפסידים.

==פרסים==
* אליפות אירופה:
** מינסק 2019 בקטגוריית המשקל עד 90 ק"ג
* תחרויות מהסבב העולמי (מאסטרס, גראנד סלאם, גראנד פרי):
** גראנד פרי בודפשט 2015
** גראנד פרי זאגרב 2016
** גראנד פרי טביליסי 2018
** גראנד סלאם אנטליה 2021
** גראנד פרי אוסטריה 2024

==קישורים חיצוניים==

==הערות שוליים==

קטגוריה:ג'ודוקא ישראלים
קטגוריה:אלופי ישראל בספורט
קטגוריה:משתתפים ישראלים באולימפיאדת טוקיו (2020)
קטגוריה:ג'ודוקא באולימפיאדת טוקיו (2020)
קטגוריה:משתתפים ישראלים באולימפיאדת פריז (2024)
קטגוריה:זוכי מדליית ארד אולימפית מישראל
קטגוריה:בוגרי תיכון בליך
קטגוריה:ישראלים שנולדו ב-1995
קרחון קיילי

קרחון קיילי (באנגלית: Cayley Glacier) הוא קרחון הזורם לכיוון צפון ומערב, ונשפך אל חלקו הדרומי של מפרצון בריאלמון, בחוף המערבי של ארץ גרהאם, בחצי האי האנטארקטי שבאנטארקטיקה.

הקרחון מגיע לגובה של 680 מטרים מעל פני הים.

== היסטוריה ==
=== גילוי הקרחון ===
הקרחון צולם לראשונה על ידי משלחת הסקר האווירי של שטחי חסות איי פוקלנד, אשר צילמה מהאוויר את האזור בשנים 1957–1956.

הקרחון מופה בהתבסס על תצלומים אלה, על ידי סקר שטחי חסות איי פוקלנד.

=== מקור השם ===
שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של סר ג'ורג' קיילי, מהנדס אנגלי, המכונה "אבי אווירונאוטיקה"; וזאת בדומה לאתרים רבים אחרים באזור שנקראו על שמם של חלוצי תעופה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2555 קרחון קיילי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2436&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קיילי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=2555&fid=antgeo_104 תצלום לוויין של אזור קרחון קיילי]
* [https://mapcarta.com/25607556 מפת אזור קרחון קיילי]
* 

== הערות שוליים ==

קיילי
קיילי
קטגוריה:הממלכה המאוחדת והאזור האנטארקטי
שילה אוליבר

שילה י. אוליבר (באנגלית: Sheila Y. Oliver; 14 ביולי 1952 – 1 באוגוסט 2023) הייתה פוליטיקאית אמריקאית שכיהנה כסגנית מושל ניו ג'רזי מינואר 2018 עד מותה באוגוסט 2023. טרם היבחרה לסגנית המושל, הייתה חברה באספה הכללית של ניו ג'רזי בשנים 2004–2018, שם ייצגה את המחוז החקיקתי ה-34. במקביל שימשה גם כיושבת ראש האספה הכללית של ניו ג'רזי בשתי תקופות כהונה, החל מיום 12 בינואר 2010 ועד 14 בינואר 2014, מטעם המפלגה הדמוקרטית.

== ביוגרפיה ==
אוליבר נולדה בעיר ניוארק שבניו ג'רזי, וב-1970 סיימה ללמוד בתיכון ויקוואהיק (Weequahic). ב-1974 סיימה בכבוד לימודי תואר ראשון בסוציולוגיה באוניברסיטת לינקולן שבפנסילבניה, ושנתיים לאחר מכן ב-1976 נהייתה למוסמכת בתכנון וממשל מטעם אוניברסיטת קולומביה. בשנים 1994–2000 הייתה חברה במועצת החינוך של המחוז הבית-ספרי איסט אורנג', ונבחרה על ידי חבריה לשמש כסגנית נשיא המועצה בשנים 1998–1999 ולאחר מכן כנשיאת המועצה בשנים 1999–2000. ב-1997 הייתה לאישה הראשונה שניהלה מסע בחירות לראשות עיריית איסט אורנג', אך הפסידה בבחירות בפער של 51 קולות בלבד לרוברט ל. בוסר.

אוליבר נמנית עם מקימי "קואליציית ניוארק לדיור בהכנסה נמוכה", ארגון שתבע בהצלחה את רשות הדיור של ניוארק ואת מחלקת השיכון והפיתוח העירוני של ארצות הברית בבית משפט פדרלי במטרה למנוע את הריסתן של כל דירות הדיור הציבורי המסובסד בניוארק, שכן לא הייתה תוכנית לבניית דיור ציבורי חלופי עבור תושבי העיר ניוארק שהכנסתם נמוכה. כתוצאה מכך, רשות הדיור של ניוארק נוהלה על ידי צו הסכמה פדרלי שהורה על בניית דיור אלטרנטיבי עבור תושבי ניוארק שהכנסתם נמוכה.

ב-2003 נבחרה לאספה הכללית של ניו ג'רזי, הבית התחתון בבית המחוקקים של המדינה, ובינואר 2004 הושבעה לתפקיד. ב-23 בנובמבר 2009 נבחרה פה אחד ליושבת ראש האספה הכללית של ניו ג'רזי. בכך הפכה לאישה השנייה ששימשה כיושבת ראש האספה הכללית בתולדות ניו ג'רזי, והאפרו-אמריקאית השנייה שאיישה תפקיד זה. מבחינה לאומית, היא האישה האפרו-אמריקאית השנייה העומדת בראש אחד מבתי בית המחוקקים של מדינה בארצות הברית, אחרי קארן בס מקליפורניה. ביוני 2013 הודיעה על התמודדותה בבחירות המקדימות במפלגה הדמוקרטית לייצוג ניו ג'רזי בסנאט של ארצות הברית, אחרי שפרנק לוטנברג פרש מהסנאט. אוליבר סיימה במקום רביעי והאחרון, ולא העפילה אל שלב הבחירות הכלליות.

בחודש יולי 2017 נבחרה בידי פיל מרפי, מועמד המפלגה הדמוקרטית לתפקיד מושל ניו ג'רזי, כעמיתתו למירוץ בבחירות שעתידות היו להיערך בנובמבר אותה השנה. משניצחו בבחירות הכלליות, הושבעה אוליבר לתפקידה בראשית 2018.

ב-1 באוגוסט 2023 נפטרה בפתאומיות בעודה מכהנת בתפקיד.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת לינקולן
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:חברי בית המחוקקים של ניו ג'רזי
קטגוריה:סגני מושלי ניו ג'רזי
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
קטגוריה:אמריקאיות שנפטרו ב-2023
קטגוריה:אמריקאים שנפטרו ב-2023
Hard 2 Face Reality

Hard 2 Face Reality (בעברית: קשה להתמודד עם המציאות) הוא סינגל של התקליטן האמריקאי פו הדב, אשר הוקלט על ידי הזמר-יוצר הקנדי ג'סטין ביבר והראפר האמריקאי ג'יי אלקטרוניקה. השיר יצא לאור ב-6 באפריל 2018, כסינגל הראשון מתוך אלבום הבכורה של פה הדב, Poo Bear Presents Bearthday Music.

== רקע ==
השיר נכתב בסוף שנת 2013 ותוכנן להתפרסם כבר באותה השנה. לאחר מכן, הוכרז כי צאתו תדחה בשנה עד שלבסוף נגנז. בנובמבר 2017, צצו שמועות בהן נאמר כי השיר עתיד לצאת לאור מחדש, ובאפריל 2018, אכן יצא השיר כסינגל מתוך אלבום הבכורה של פו הדב.

בנוסף לכך, עלה השיר לרשת הזרמת המדיה ספוטיפיי, בסמוך לצאתו כסינגל.

== מיקומי שיא ==

== היסטוריית יציאות ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|6 באפריל 2018
|הורדה דיגיטלית
|Breathday
|
|-
!איטליה
|20 באפריל 2018
|רדיו שירים עכשוויים
|יוניברסל
|
|}

== קישורים חיצוניים ==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירי R&B עכשוויים אמריקאיים
חוות הרוח טפילה

חוות הרוח טפילה (בערבית: مزرعة الطفيلة للرياح) היא חוות רוח לייצור חשמל באמצעות טורבינות רוח הממוקמת במחוז טפילה שבדרום מערב ירדן. לתחנה כושר ייצור חשמל של 117 מגוואט.

החווה ממוקמת בקרבת העיר טפילה, כ-140 קילומטר מדרום לעיר עמאן וכ-40 קילומטר ממזרח לחצבה, בגובה של 1,400 עד 1,700 מטר מעל פני הים. ניצבות בה 38 טורבינות רוח מתוצרת החברה הדנית Vestas Wind Systems . קוטר להבי כל טורבינה הוא 112 מטר.

בניית החווה החלה בשנת 2013 והיא הושלמה ב-2015. היא נחנכה בדצמבר 2015 על ידי עבדאללה השני, מלך ירדן. עלות הקמתה הגיעה ל-287 מיליון דולר.

החווה היא הראשונה מבין חמש חוות רוח שהוקמו בירדן והיא הגדולה מכולן. היא נמצאת בבעלות חברת Jordan Wind Project Company.

==ראו גם==
* תחנת הכוח התרמית עקבה

==קישורים חיצוניים==

*

קטגוריה:חוות רוח
קטגוריה:ירדן: תחנות כוח
מעונן חלקית

מעונן חלקית (באנגלית: Partly Cloudy) הוא סרט קצר אמריקאי בהנפשה ממוחשבת, מסוגת פנטזיה וקומדיה, אשר בוים ונכתב על ידי פיטר סון, הופק על ידי קווין רהר והולחן על ידי מייקל ג'אקינו. חברות ההפקה של הסרט הן Walt Disney Pictures ו-Pixar Animation Studios, כאשר הוא נכלל ברשימת הסרטים הקצרים של פיקסאר.

הסרט הוקרן בבתי הקולנוע בהפצת סרטי אולפני וולט דיסני לפני הקרנת הסרט "למעלה", כאשר הוא הוקרן לראשונה בארצות הברית ב-29 במאי 2009 ובישראל ב-23 ביולי 2009. בהמשך השנה הסרט הופץ יחד עם המהדורות הביתיות של הסרט "למעלה", וכמו כן נכלל במקבץ "Animation Show of Shows". הסרט גם הופץ בחלק השני של אוסף הסרטים הקצרים של פיקסאר בשנת 2012, ובהמשך הוא נהיה זמין בשירות הסטרימינג דיסני+. אורך הסרט הוא כ-6 דקות.

== עלילה ==
עננים עליזים בשמיים יוצרים תינוקות אנושיים ובעלי חיים, ומעניקים אותם לחסידות שימסרו אותם להורים המצפים להם. ענן אפור בודד בשם גאס קיבל משימה ליצור בעלי חיים חמודים אך מזיקים, דבר הגורם לחסידת המסירה שלו, פק, לקבל את הגרוע מכל - להינשך על ידי תנין, לקבל מכה מעז ולהתקף על ידי דורבן. כשפק רואה שהמסירה הבאה שהוא אמור לקבל היא כריש, מרוב פחד הוא בורח משם.

כשפק בורח, גאס מרגיש דחוי, נואש וכועס, דבר הגורם לו לשחרר סופת רעמים קצרה. אחר כך הוא התחיל לבכות עם גשם שוטף מתחתיו. בהמשך פק חוזר לגאס, ומתברר שהוא לא ברח כי הוא לא אוהב אותו, אלא כי הוא הלך להביא קסדת פוטבול וכריות כתפיים, שנוצרו עבורו על ידי ענן אחר כדי לשמור עליו בשלום (רמז אליו בסצנה קדומה יותר, שם אותו ענן יוצרת שני תינוקות שיגדלו לאהוב פוטבול). כשגאס מבין זאת הוא מתעודד ונותן לפק צלופח חשמלי למסירה, שמחשמל אותו למרות ציוד המגן, אך למרות זאת הוא נשאר במצב רוח טוב.

== קולות ==
* טוני פוסיל – גאס, פק, דמויות גבריות אחרות
* לורי ריצ'רדסון – ענן נקבה, אמא אנושית, דמויות נשיות אחרות

== הפקה ==
פיטר סון, במאי וכותב הסרט, סיפר בריאיון שהרעיון לסרט הגיע מתוך צפייה בסרט "דמבו הפיל המעופף" שצפה בו בתור ילד. במהלך הסרט, חסידה מביאה את דמבו לעולם, דבר שהוביל את סון הצעיר לחשוב מאיפה הגיעו לחסידות התינוקות אותם הם מביאים. המסקנה שלו הייתה שהתינוקות הגיעו מהעננים, ולכן הם היו זקוקים לחסידות, חיות שיכולות לעוף, שיביאו את התינוקות לעולם.

בעמוד הסרט שנמצא באתר של חברת פיקסאר נכתב שליצור דמויות בצורת עננים היה האתגר הכי מרתיע עבור צוות האנימטורים של הסרט, מפני שענן מורכב מלחות ואור. כמו כן נכתב שלמעצבים של דמותו של גאס היה קשה לקבוע איך הוא יראה.

== ראו גם ==
* חסידודס

== קישורים חיצוניים ==
* 

== הערות שוליים ==

קטגוריה:סרטי 2009
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטי קומדיה אמריקאיים
קטגוריה:סרטים קצרים של פיקסאר
קטגוריה:סרטים קצרים מונפשים
ישראל לנדרס

ישראל לנדרס (1931 – 2009) היה עיתונאי ועורך ישראלי.

==ביוגרפיה==
נולד בתל אביב וגדל בקרית עבודה, אחת השכונות הראשונות של חולון. התייתם מאביו בהיותו בן עשר, ועבר עם אמו ואחותו הצעירה אל בית סבו, הרב הראשי הראשון של רמת גן, שלמה זלקינד לנדרס. 

לנדרס למד באוניברסיטה העברית ספרות עברית ומדע המדינה, ובמקביל קיבל תואר מוסמך במשפטים. מאמצע שנות ה-50 כתב ב"אמר", העיתון המנוקד לעולים, שבו פרסם אחרי מלחמת סיני, באילוצי צנזורה, כתבה על חיילי צה"ל שנהרגו מירי כוחותינו. 

בשנת 1960 הצטרף לעיתון "דבר" ועבד בו עד לסגירתו ב-1995. שימש ככתב פרלמנטרי, ראש המערכת בירושלים, שליח העיתון בוואשינגטון, עורך עמודי הפנים וגיליונות שבת וחג. במקביל עבד שנים רבות ככתב ב"הדואר", ביטאונה של ההסתדרות העברית באמריקה.

בשנות ה-90 היה חבר מועצת העיתונות בישראל.

ב-1998 ערך את ספר השנה של אגודת העיתונאים בתל אביב, ובו ציין כי הסיסמה "טוב למות בעד ארצנו" הוחלפה ב"טוב לחיות בעד עצמנו", וכי "לא השלטון מאיים על חופש העיתונות אלא ברוני תקשורת, ששיקוליהם בעיקר כלכליים". כמו כן ערך ריאיון עם בנימין נתניהו, שהיה בקדנציה הראשונה שלו כראש הממשלה, בו פרש את השקפותיו על התקשורת הישראלית.

==חיים אישיים==
היה נשוי ולו שלושה ילדים.
==קישורים חיצוניים==
ממאמריו
* 
* 
* 
* 
* ישראל לנדרס, [http://www.sharett.org.il/cgi-webaxy/sal/sal.pl?lang=he&ID=880900_sharett_new&act=show&dbid=bookfiles&dataid=2722 שרת, הכוח השקט], 1980, בתוך: שוחר שלום, עמ' 183–185
==הערות שוליים==

קטגוריה:עיתונאים כותבי עברית
קטגוריה:פובליציסטים ישראלים
קטגוריה:סגל דבר
קטגוריה:בוגרי האוניברסיטה העברית בירושלים
קטגוריה:אנשי היישוב ילידי הארץ
קטגוריה:ישראלים שנולדו ב-1931
קטגוריה:ישראלים שנפטרו ב-2009
K-12 (אלבום)

K-12 (מפורש: K through twelve, בעברית: הביטוי K-12 באנגלית מתייחס למבנה מערכת החינוך מגיל הגן ועד כיתה יב') הוא אלבום האולפן השני של הזמרת-יוצרת האמריקאית מלאני מרטינז. האלבום יצא לאור ב-6 בספטמבר 2019, על ידי חברת התקליטים אטלנטיק רקורדס.

==רקע והפקה==
בריאיון למגזין בילבורד, מרטינז סיפרה היא סיימה להלקיט את אלבום אולפן השני שלה ושהיא תוציא אותו והאלבום יתלווה לסרט שהיא מתכננת להוציא במקביל. בחודש פברואר 2019, פרסמה פוסט באינסטגרם בו היא כתבה כי האלבום צפוי לצאת בקיץ. ב-15 במאי, הוציאה טיזר לאלבום. ב-17 במאי, חשפה באינסטגרם את עטיפת האלבום. כעבור כמה ימים חשפה מרטינז ברשתות החברתיות שהאלבום יצא ב-6 בספטמבר, ויכיל 13 שירים.

ב-7 בינואר 2020, הודיעה מרטינז בעמוד האינסטגרם שלה כי תוציא מיני-אלבום שיקרא After School,. האלבום היה אמור הוא באביב 2020 אך יצא לבסוף ב-25 בספטמבר באותה השנה. מרטינז חשפה בנוסף כי תכננה שני סרטים נוספים שליוו את צאת האלבומים.

== סינגלים שיווקיים==
לפני הכרזת האלבום הוציאה מרטינז את השיר "Lunchbox Friends".<ref></ref> לאחר מכן הכריזה מרטינז שהיא תוציא סינגלים שיווקים בהוצאה מוקדמת: "High School Sweethearts" וגם את "Strawberry Shortcake". הם הופצו על גבי תקליטי ויניל שעזרו במכירות האלבום.<ref></ref>

==סרט "K-12"==
ב-6 בספטמבר, הוציאה מרטינז את הסרט של האלבום שנקרא "K-12", הסרט עצמו הופק על ידי מייקל קינן, ששיתף פעולה בעבר עם מרטינז בכמה רצועות באלבומים הקודמים שלה, קרי בייבי. רצועה אחת, "Drama Club", נכתבה והופקה על ידי משתפי הפעולה התכופים של מרטינז, טים סומרס. בהמשך נחשף האתר הרשמי של מרטינז בגרסה מיוחדת לאלבום בו כללה שירים מתוך האלבום עצמו.

הסרט עצמו הוא 95 דקות. מרטינז חשפה כי השקיעה על הסרט עצמו כ-5–6 מיליון דולר.<ref></ref>

== סיבוב הופעות ==
כדי לקדם את האלבום, מרטינז יצאה ב-12 באוקטובר 2019, לסיבוב ההופעות השני שלה, "K-12 Tour", באירופה, צפון אמריקה.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|כסף
|60,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! scope="row" rowspan=2|עולם
|6 בספטמבר 2019
|תקליטור • תקליטור + DVD • תקליט • קלטת שמע • הזרמת מוזיקה • הורדה דיגיטלית
|סטנדרטית
| rowspan=2|אטלנטיק
|<ref></ref>
|-
|25 בספטמבר 2020
|סטרימינג • הורדה דיגיטלית
|דלוקס
|<ref></ref>
|}

== קישורים חיצוניים ==

* [https://open.spotify.com/album/1KerGJUScYGffP3Mjmjz8c?si=d_YdHBvpQD2yUYQImeq0_g K-12] באתר Spotify

==הערות שוליים==

קטגוריה:אלבומי 2019
קטגוריה:אלבומי מלאני מרטינז
קטגוריה:אלבומים חזותיים
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי כסף בממלכה המאוחדת
קטגוריה:אלבומי חברת אטלנטיק רקורדס
Cry Baby's Extra Clutter EP

Cry Baby's Extra Clutter EP הוא המיני-אלבום השלישי של הזמרת-יוצרת האמריקאית מלאני מרטינז. המיני-אלבום יצא לאור ב-25 בנובמבר 2016, על ידי חברת התקליטים איילנד רקורדס. מתוך המיני-אלבום יצא סינגל אחד: "Gingerbread Man".

==רקע והפקה==
המיני-אלבום הכיל שלושה שירי בונוס, שנכללו במקור באלבום Cry Baby ורצועה אחת שלא נכללה בו, "Gingerbread Man" ויצאה כסינגל ב-23 בדצמבר 2015.

==רשימת רצועות==

== קישורים חיצוניים ==

* [https://open.spotify.com/playlist/2jT6egcZnLEHm1ZcL8yFwi Cry Baby's Extra Clutte] באתר Spotify

==הערות שוליים==

קטגוריה:מיני-אלבומים מ-2016
קטגוריה:אלבומי מלאני מרטינז
קטגוריה:מיני-אלבומים באנגלית
קטגוריה:מיני-אלבומי חברת אטלנטיק רקורדס
Dollhouse (אלבום)

Dollhouse (בעברית: בית בובות) הוא המיני-אלבום הראשון של הזמרת-יוצרת האמריקאית מלאני מרטינז. המיני-אלבום יצא לאור ב-19 במאי 2014, על ידי חברות התקליטים אטלנטיק רקורדס ו-Warner Chappell Music. מתוך האלבום יצאו שני סינגלים.

עם יציאתו נכנס המיני-אלבום אל המקום ה-4 במצעד אלבומי אינדפנדנט של בילבורד.

==רקע==
ב-7 באפריל 2014, דוח על ידי חברת Marketwired, כי מרטינז חתמה בחברת התקליטים איילנד רקורדס. וכמו כן הוכרז כי תוציא מיני-אלבום בכורה שלה ב-19 במאי 2014, ותצא לסבב הופעות מיני שיחל ב-4 ביוני, זאת על מנת לקדם את האלבום.

== סיבוב הופעות ==
כדי לקדם את האלבום, יצאה מרטינז ב-4 ביוני 2014, לסיבוב ההופעות הראשון שלה, "Dollhouse Tour". סבב הופעות זה הסתיים ב-24 ביוני.

==רשימת רצועות==

== מיקומי שיא ==

== קישורים חיצוניים ==

* [https://open.spotify.com/album/6SofgtEJMBszSNrMYlCEci Dollhouse] באתר Spotify

==הערות שוליים==

קטגוריה:מיני-אלבומי בכורה מ-2014
קטגוריה:אלבומי מלאני מרטינז
קטגוריה:מיני-אלבומים באנגלית
קטגוריה:מיני-אלבומי חברת אטלנטיק רקורדס
ברן-E

ברן-E (באנגלית: BURN-E) הוא סרט קצר קומי בהנפשה ממוחשבת של פיקסאר מסוגת מדע בדיוני. הסרט הופץ בשנת 2008 ומבוסס על הסרט המלא "וול-E". הסרט הקצר מספר על רובוט תיקונים בשם ברן-E שמנסה לשפץ מנורה במקביל למאורעות הסרט "וול-E". הסרט בוים ונכתב על ידי אנגוס מקליין יחד עם אנדרו סטנטון ודרק תומפסון והופק על ידי גאלין זוסמן.

הסרט הופץ לראשונה בארצות הברית ב-18 בנובמבר 2008 יחד עם מהדורות ה-DVD וה-Blu-ray של הסרט "וול-E". בשנת 2012 הופץ הסרט באוסף הסרטים הקצרים של פיקסאר, חלק 2. בישראל הסרט הופץ לראשונה בדיבוב לעברית בשנת 2008 יחד עם ה-DVD של הסרט "וול-E". אורך הסרט כ-8 דקות.

BURN-E (ראשי תיבות של Basic Utility Repair Nano Engineer) מופיע לזמן מה ב"וול-E" בסצנה שבה וול-E ואִיב חוזרים לאקסיום והדלת ננעלת מאוחריהם, ובכך ברן-E נשאר מחוץ לחללית. ניתן לראות אותו דופק בעצבנות על הדלת, אך בסופו של דבר מבין כי הוא תקוע בחוץ.

== הדמויות והמדבבים ==
במאי הסרט בעברית היה שרון כהן, ומפיקת הדיבוב הייתה הדס מוזס.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|ברן-E
|אנגוס מקליין
|
|-
|מחשבת החללית (מחשבה)
|טסה סוויגארט
|גילת מואב
|-
|וול-אי
|בן בארט
|לירון ברנס
|-
|איב
|אליסה נייט
|שמרית לוסטיג
|-
|קפטן הספינה
|ג'ף גרלין
|
|-
|אוטו
|MacinTalk 
|
|}

== קישורים חיצוניים ==
*

*

קטגוריה:סרטים אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי מדע בדיוני אמריקאיים
קטגוריה:סרטי 2008
קטגוריה:סרטים באנגלית
קטגוריה:סרטים קצרים
קטגוריה:סרטים קצרים מונפשים
קטגוריה:סרטים קצרים של פיקסאר
קטגוריה:סרטי אנימציה ממוחשבת
קטגוריה:סרטי מדע בדיוני מ-2008
Cry Baby (אלבום)

Cry Baby הוא אלבום הבכורה של הזמרת-יוצרת האמריקאית מלאני מרטינז. האלבום יצא לאור ב-14 באוגוסט 2015, על ידי חברת התקליטים אטלנטיק רקורדס. מתוך האלבום יצאו שלושה סינגלים: "Pity Party", "Soap" ו-"Sippy Cup".<ref></ref>

עם יציאתו נכנס האלבום אל המקום השישי במצעד הבילבורד 200.

==רקע והפקה==
מרטינז החלה להקליט אלבום הבכורה שלה זמן קצר לאחר שהיא הודחה מתוכנית הטלוויזיה "The Voice". במאי 2014, הוציאה מרטינז את המיני-אלבום הראשון שלה Dollhouse, והודיעה כי בקיץ היא מתכננת להוציא אלבום באורך מלא. באוקטובר, פרסמה את קליפ השיר "Carousel", (שיר שהושמע לטריילר לעונה הרביעית לסדרה "אימה אמריקאית: פריק שואו") תוך שדחתה את תאריך יצאת האלבום לאביב של אותה השנה.

כעבור מספר חודשים, הודיעה מרטינז ששמו של האלבום שלה יהיה, Cry Baby.

== סיבוב הופעות ==
כדי לקדם את האלבום, יצאה מרטינז ב-26 באוגוסט 2015, לסיבוב ההופעות השני שלה, "Cry Baby Tour". סיבוב ההופעות הסתיים ב-21 בנובמבר 2016.

==רשימת רצועות==

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה
|1,000,000<small></small>
|-
!בריטניה (BPI)
|זהב
|100,000
|-
!מקסיקו (AMPROFON)
|פלטינה 2×
|120,000
|-
!קנדה (Music Canada)
|פלטינה
|80,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
| rowspan="4" |2 ביוני 2015
| rowspan="4" |הורדה דיגיטלית
| rowspan="4" |אטלנטיק • האחים וורנר
|
|-
!בריטניה
|
|-
!דרום אפריקה
|
|-
!אוסטרליה
|
|-
!ארצות הברית
|22 במרץ 2016
| rowspan="2" |רדיו שירים עכשוויים
|אטלנטיק
|
|-
!איטליה
|21 באוקטובר 2016
|האחים וורנר
|
|}

== קישורים חיצוניים ==

* [https://open.spotify.com/album/5JpH5T1sCYnUyZD6TM0QaY Cry Baby] באתר ספוטיפיי

==הערות שוליים==

קטגוריה:אלבומי בכורה מ-2015
קטגוריה:אלבומי מלאני מרטינז
קטגוריה:אלבומי קונספט
קטגוריה:אלבומים חזותיים
קטגוריה:אלבומים באנגלית
קטגוריה:אלבומי זהב בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אטלנטיק רקורדס